*โอซาร์ก* เป็นละครชุดของสหรัฐอเมริกาที่เผยแพร่ทางเน็ตฟลิกซ์ โดยเป็นเรื่องราวของครอบครัวเบิร์ด ที่ต้องย้ายครอบครัวจากชิคาโกมายังโอซาร์ก เพื่อทำการฟอกเงินให้กับกลุ่มค้ายาเสพติดรายใหญ่จากประเทศเม็กซิโก จนกระทั่งได้เข้าไปตกอยู่ในสถานการณ์ต่างๆ เช่นการพัวพันกับคดีฆาตกรรม เผชิญหน้ากับกลุ่มมาเฟีย การดิ้นรนเอาชีวิตรอด หรือแม้กระทั่งการรับมือกับพฤติกรรมของลูกๆ จนเหตุการณ์บานปลายมากขึ้น

ละครชุดเรื่องนี้มีนักแสดงชื่อดังร่วมแสดงด้วยจำนวนมาก เช่น เจสัน เบตแมน, ลอรา ลินนีย์, จูเลีย การ์เนอร์, โซเฟีย ฮับลิตซ์, สกายลาร์ แกร์ทเนอร์, จอร์ดานา สปิโร, เจสัน บัตเลอร์ ฮาร์เนอร์, อีไซ โมราเลส, ปีเตอร์ มัลแลน, ลิซา เอเมอรี, ชาร์ลี ทาฮาน, เจเน็ต แมคเทียร์ และ ทอม เพลฟรีย์ 

โดยรายชื่อตัวละครประกอบด้วยรายชื่อ ตัวละครหลัก, ตัวละครสมทบ และ นักแสดงรับเชิญ

ตัวละครในภาพรวม
---------------

  = ตัวละครหลัก 
  = ตัวประกอบ (มีบทบาทตั้งแต่ 3 ตอนขึ้นไป)
  = นักแสดงรับเชิญ (มีบทบาท 1-2 ตอน)

| นักแสดง | บทบาท | การปรากฏตัว | จำนวนตอนที่ปรากฏ |
| --- | --- | --- | --- |
| ฤดูกาลที่ 1 | ฤดูกาลที่ 2 | ฤดูกาลที่ 3 | ฤดูกาลที่ 4 |
| ภาค 1 | ภาค 2 |
| ตัวละครหลัก |
| เจสัน เบตแมน | มาร์ตี เบิร์ด | ตัวเอก | 44 |
| ลอรา ลินนีย์ | เวนดี เบิร์ด หรือ เวนดี เดวิส | ตัวเอก | 44 |
| โซเฟีย ฮับลิตซ์ | ชาร์ล็อตต์ เบิร์ด | ตัวละครหลัก | 43 |
| สกายลาร์ แกร์ทเนอร์ | โจนาห์ เบิร์ด | ตัวละครหลัก | 43 |
| จูเลีย การ์เนอร์ | รูธ แลงมอร์ | ตัวเอก | 42 |
| จอร์ดานา สปิโร | ราเชล แกร์ริสัน | ตัวละครหลัก | Does not appear | ตัวประกอบ | 18 |
| เจสัน บัตเลอร์ ฮาร์เนอร์ | จนท.เอฟบีไอ รอย เพตตี | ตัวละครหลัก | Does not appear | 18 |
| อีไซ โมราเลส | กามิโน เดล รีโอ หรือ "เดล" | ตัวละครหลัก | Does not appear | 4 |
| ปีเตอร์ มัลแลน | จาค็อบ สเนลล์ | ตัวละครหลัก | Does not appear | 14 |
| ลิซา เอเมอรี | ดาร์ลีน สเนลล์ | ตัวละครหลัก | Does not appear | 30 |
| ชาร์ลี ทาฮาน | ไวแอตต์ แลงมอร์ | ตัวประกอบ | ตัวละครหลัก | 34 |
| เจเน็ต แมคเทียร์ | เฮเลน เพียร์ซ | Does not appear | ตัวประกอบ | ตัวละครหลัก | Does not appear | 17 |
| ทอม เพลฟรีย์ | เบนจามิน เดวิส หรือ "เบน" | Does not appear | ตัวละครหลัก | Does not appear | นักแสดงรับเชิญ | 9 |
| เจสซิกา ฟรานเซส ดุกส์ | จนท.เอฟบีไอ มายา มิลเลอร์ | Does not appear | ตัวละครหลัก | 15 |
| เฟลิกซ์ โซลิส | โอมาร์ นาบาร์โร | Does not appear | ตัวประกอบ | ตัวละครหลัก | 19 |
| ดาเมียน ยัง | จิม แรตเทลส์ดอร์ฟ | Does not appear | ตัวประกอบ | ตัวละครหลัก | 15 |
| อัลฟอนโซ เอร์เรรา | ฆาบิเอร์ เอลิซอนโด นาบาร์โร หรือ "ฆาบี" | Does not appear | ตัวละครหลัก | 6 |
| อดัม โรเธนเบิร์ก | เมล ซัทเทม | Does not appear | ตัวละครหลัก | 9 |
| ตัวละครสมทบ |
| แมคคินเลย์ เบลเชอร์ ที่ 3 | จนท.เอฟบีไอ เทรเวอร์ อีแวนส์ | ตัวประกอบ | นักแสดงรับเชิญ | ตัวประกอบ | นักแสดงรับเชิญ | Does not appear | 16 |
| ไมเคิล มอสลีย์ | เมสัน ยัง | ตัวประกอบ | Does not appear | 9 |
| แฮร์ริส ยูลิน | บัดดี ดีเกอร์ | ตัวประกอบ | Does not appear | 12 |
| มาร์ก เมนชาคา | รัสส์ แลงมอร์ | ตัวประกอบ | นักแสดงรับเชิญ | Does not appear | นักแสดงรับเชิญ | 11 |
| เทรเวอร์ ลอง | เคด แลงมอร์ | ตัวประกอบ | Does not appear | นักแสดงรับเชิญ | 15 |
| เควิน แอล. จอห์นสัน | แซม เดอร์โมดี | ตัวประกอบ | 22 |
| คาร์สัน โฮล์มส์ | ทรี แลงมอร์ | ตัวประกอบ | 25 |
| คริสโตเฟอร์ เจมส์ เบเกอร์ | บอยด์ แลงมอร์ | ตัวประกอบ | Does not appear | นักแสดงรับเชิญ | 8 |
| อีแวน จอร์จ วูราเซริส | ทัค | ตัวประกอบ | Does not appear | นักแสดงรับเชิญ | 10 |
| โรเบิร์ต เทรเวเลอร์ | นายอำเภอ จอห์น นิกซ์ | ตัวประกอบ | นักแสดงรับเชิญ | Does not appear | 14 |
| ไมเคิล ทูเรก | แอช | ตัวประกอบ | นักแสดงรับเชิญ | Does not appear | 6 |
| เบธานี แอนน์ ลินด์ | เกรซ ยัง | ตัวประกอบ | Does not appear | 5 |
| ฌูแซ็ป เมเลนเดซ | การ์เซีย | ตัวประกอบ | Does not appear | 4 |
| ลินด์เซย์ อายลิฟ | แฮร์รี | นักแสดงรับเชิญ | ตัวประกอบ | Does not appear | นักแสดงรับเชิญ | Does not appear | 5 |
| ดาร์เรน โกลด์สตีน | ชาร์ลส์ วิงส์ | Does not appear | ตัวประกอบ | นักแสดงรับเชิญ | Does not appear | นักแสดงรับเชิญ | 10 |
| เนลซอน โบนีญา | เนลซอน | Does not appear | ตัวประกอบ | 21 |
| เมลิสซา เซนต์-อามานด์ | เจด | Does not appear | ตัวประกอบ | Does not appear | 7 |
| จอห์น เบดฟอร์ด ลอยด์ | แฟรงก์ คอสโกรฟ | Does not appear | ตัวประกอบ | Does not appear | 10 |
| เทสส์ มาลิส คินเคด | จนท.พิเศษ เอฟบีไอ ฮันนาห์ เคลย์ | Does not appear | ตัวประกอบ | นักแสดงรับเชิญ | ตัวประกอบ | 11 |
| เปโดร โลเปซ | ฮอร์เฮ เมนโดซา | Does not appear | นักแสดงรับเชิญ | ตัวประกอบ | Does not appear | 5 |
| โจเซฟ ซิโกรา | แฟรงก์ คอสโกรฟ จูเนียร์ | Does not appear | ตัวประกอบ | 14 |
| เมดิสัน ทอมป์สัน | เอริน เพียร์ซ | Does not appear | ตัวประกอบ | นักแสดงรับเชิญ | 10 |
| แมรีหลุยส์ เบิร์ค | นักบำบัด ซูอี เชลบี | Does not appear | ตัวประกอบ | Does not appear | 5 |
| ไทเลอร์ เชส | ทอมมี วอลช์ | Does not appear | ตัวประกอบ | Does not appear | 5 |
| แคทรินา เลงค์ | แคลร์ ชอว์ | Does not appear | ตัวประกอบ | 8 |
| คริสตินา ซี. กัสติโย | นายอำเภอหญิง ลีห์ เกร์เรโร | Does not appear | ตัวประกอบ | นักแสดงรับเชิญ | 5 |
| เอริก ลาดิน | เคอร์รี สโตน | Does not appear | ตัวประกอบ | Does not appear | 3 |
| อาลี สโตรเกอร์ | ชาร์ลส์-แอนน์ | Does not appear | ตัวประกอบ | นักแสดงรับเชิญ | 4 |
| บรูซ เดวิสัน | แรนดัลล์ เชเฟอร์ | Does not appear | นักแสดงรับเชิญ | ตัวประกอบ | 6 |
| ริชาร์ด โธมัส | นาธาน เดวิส | Does not appear | นักแสดงรับเชิญ | ตัวประกอบ | 8 |
| บรูโน บิเชียร์ | บาทหลวงเบนิเตซ | Does not appear | นักแสดงรับเชิญ | ตัวประกอบ | 6 |
| เบโรนิกา ฟัลกอน | กามิลา เอลิซอนโด | Does not appear | ตัวประกอบ | 5 |
| เจน แมคนีลล์ | แอนนาลิส | Does not appear | ตัวประกอบ | 5 |
| แบรด คาร์เตอร์ | นายอำเภอ รอนนี ไวคอฟฟ์ | Does not appear | ตัวประกอบ | 3 |

ตัวเอกและตัวละครหลัก
--------------------

### มาร์ติน เบิร์ด หรือ มาร์ตี

เจสัน เบตแมน
**มาร์ติน เบิร์ด** หรือ **มาร์ตี** (แสดงโดย เจสัน เบตแมน; ฤดูกาลที่ 1-4) สามีของเวนดี เบิร์ด เป็นพ่อของชาร์ลอตต์และโจนาห์ ผู้มีวาทศิลป์และเชี่ยวชาญทางบัญชีการเงิน เป็นเจ้าของบริษัทให้คำปรึกษาทางการเงินในชิคาโก เขาและหุ้นส่วนรับจ้างฟอกเงินให้กับโอมาร์ นาบาร์โร ผ่านทาง กามิโน เดล รีโอ หรือ "เดล" สมาชิกระดับสูงที่เป็นตัวแทน เดล จับได้ว่าหุ้นส่วนของมาร์ตีแอบยักยอกเงิน จึงฆ่าผู้เกี่ยวข้องทั้งหมด ส่วนมาร์ตีต้องแสดงความรับผิดชอบเพื่อรักษาชีวิตรอดด้วยการด้วยการฟอกเงินจำนวนมหาศาลที่โอซาร์กเป็นการตอบแทน

### เวนดี เบิร์ด

ลอรา ลินนีย์
**เวนดี เบิร์ด** หรือชื่อเดิม **เวนดี เดวิส** (แสดงโดย ลอรา ลินนีย์; ฤดูกาลที่ 1-4) ภรรยาของมาร์ตี เบิร์ด ,แม่ของชาร์ลอตต์และโจนาห์ และเป็นพี่สาวของ เบนจามิน เดวิส 

เวนดี มีความสัมพันธ์ที่ไม่ค่อยดีกับพ่อของตัวเองจึงหนีออกจากบ้านตั้งแต่เป็นวัยรุ่นโดยจำเป็นต้องทิ้งเบนจามินน้องชายที่เป็นโรคไบโพลาร์ขั้นรุนแรงไว้กับพ่อ เวนดีมีความสามารถด้านการเจรจากับนักการเมืองและผู้มีอิทธิพล โดยเธอเคยทำงานเป็นที่ปรึกษาด้านการหาเสียงและเรียกคะแนนนิยมให้กับพรรคการเมืองและเคยทำงานให้กับ บารัค โอบามา เมื่อครั้งหาเสียงเป็นสมาชิกวุฒิสภาแห่งรัฐอิลลินอยส์ แต่กลับต้องออกจากงานที่เธอรักหลังคลอดชาร์ลอตต์ ลูกสาวคนโต จากนั้นเธอเป็นโรคซึมเศร้าหลังจากแท้งลูกคนที่ 3 จากอุบัติเหตุทางรถยนต์ เวนดี มีความสัมพันธ์ที่ห่างเหินกับสามีจึงแอบไปคบชู้กับ แกรี ซิลเวอร์เบิร์ก ทนายความสูงอายุ และนัดมีเพศสัมพันธ์กับชายชู้อยู่บ่อยๆ

เวนดี ได้รู้ความจริงเรื่องที่สามีของเธอกับหุ้นส่วนรับจ้างฟอกเงินให้กับโอมาร์ นาบาร์โร ผู้ค้ายาเสพติดจากเม็กซิโก จากการที่หุ้นส่วนของมาร์ตี ถูกยิงเสียชีวิต โดยในขณะที่เธอกำลังวางแผนย้ายเงินของสามีออกจากบัญชีและหลบหนีตามคำแนะนำของ แกรี ซิลเวอร์เบิร์ก ที่เป็นชายชู้ กลุ่มของนาร์บาร์โรก็ตามไปจับแกรี โยนลงมาจากคอนโดชั้น 80 จนตกลงมาร่างแหลกเละ เธอจึงต้องเข้าร่วมกับสามีในการย้ายครอบครัวจากชิคาโกไปฟอกเงินที่โอซาร์กเพื่อเอาชีวิตรอดและรักษาชีวิตของลูกๆไว้

หลังจากย้ายไปที่โอซาร์ก ช่วงแรกเวนดี้ก็ได้ทำงานเป็นนายหน้าอสังหาริมทรัพย์ และต่อมาเธอก็ใช้ประโยชน์จากประสบการณ์ทางด้านการเมืองของเธอในการโน้มน้าวให้ชาร์ลส์ วิลค์ส มหาเศรษฐีผู้ใจบุญอนุมัติการสร้างสถานกาสิโนเพื่อใช้ในการฟอกเงินให้กับกลุ่มนาบาร์โร

เวนดี้ เริ่มทำให้ครอบครัวเบิร์ดมีอำนาจในเขตโอซาร์กมากขึ้นเรื่อยๆ จนเธอเกิดความทะเยอทะยานและลุ่มหลงสถานะผู้มีอิทธิพลที่เธอได้รับ โดยเธอร่วมมือกับ เฮเลน เพียร์ซ ทนายสาวเลือดเย็นของกลุ่มนาบาร์โรในการกำจัด "เคด แลงมอร์" อาชญากรท้องถิ่นประจำโอซาร์กซึ่งเป็นพ่อของ รูธ แลงมอร์ โดยการที่เธอได้รับการสนับสนุนและได้รับความไว้ใจจากกลุ่มนาบาร์โรกระตุ้นความทะเยอทะยานส่วนตัวของเธอมากขึ้น ในขณะที่สถานะสามีภรรยาของเธอและมาร์ตี รวมถึงความสัมพันธ์ในครอบครัวระหว่างเธอและลูกๆ ดูจะย่ำแย่ลงเรื่อยๆ 

สถานการณ์ยิ่งซับซ้อนขึ้นไปอีกเมื่อ เบนจามิน เดวิส หรือ "เบน" น้องชายของเวนดี ที่อาศัยอยู่ด้วยกันโดยยังไม่ทราบว่าพี่สาวและพี่เขยทำการฟอกเงินให้กับพวกค้ายาเสพติด ได้เริ่มคบหากับ รูธ แลงมอร์ และเลิกกินยารักษาโรคไบโพลาร์ ซึ่งทำให้พฤติกรรมของเขาควบคุมยากและเสี่ยงต่อความลับของครอบครัวมากขึ้น

### ชาร์ลอตต์ เบิร์ด

**ชาร์ลอตต์ เบิร์ด** (แสดงโดย โซเฟีย ฮับลิตซ์; ฤดูกาลที่ 1-4) ลูกสาวคนโตของมาร์ตีและเวนดี เป็นพี่สาวของโจนาห์ เธอย้ายตามพ่อกับแม่มาที่โอซาร์กโดยที่ยังไม่ทราบเหตุผลในช่วงแรก แม้เธอจะเคยขอออกจากบ้านเนื่องจากมีความสัมพันธ์ที่ไม่ดีกับเวนดี และอึดอัดกับสถานการณ์ของครอบครัวแต่ภายหลังเธอได้มีส่วนบริหารจัดการกิจการต่างๆที่ครอบครัวใช้ฟอกเงิน 

ชาร์ลอตต์ เคยคบหากับไวแอตต์ แลงมอร์ ลูกพี่ลูกน้องของรูธ ในช่วงที่เรียนอยู่โรงเรียนเดียวกัน ก่อนที่ทั้งคู่จะเลิกกันหลังเรียนจบ โดยไวแอตต์ ไปทำงานที่ไร่ฝิ่นของตระกูลสเนลล์ ส่วนชาร์ลอตต์ บริหารกิจการของตระกูลเบิร์ด

อ้างอิง
-------

1. 1 2 3 4  Bley Griffiths, Eleanor (March 26, 2020). "Meet the cast of Ozark season 3 on Netflix". *RadioTimes*. สืบค้นเมื่อ May 6, 2020.